stanford-oval/wikipedia huggingface dataset:
עמית בר
ביוגרפיה

בר נולד וגדל בקיבוץ כפר המכבי, לתמרה ואריה בר, שעלו מצ'כוסלבקיה לפני מלחמת העולם השנייה. בנערותו התאמן בשחיה בהדרכתו של יוז'ו טלקי והיה אלוף הפועל לנערים במשחי החתירה. לאחר שירותו הצבאי הוא חזר לקיבוץ ועבד ברפת, בגן הנוי ובהנהלת החשבונות.
ב-1984 הוא למד באוניברסיטת חיפה אמנות יצירה וספרות השוואתית וב-1988 הוא עבר עם אשתו וילדיו להתגורר בהולנד והחל בקריירה אמנותית כצייר, צלם וצייר-גוף.
קריירה מקצועית

עמית בר החל את דרכו האמנותית כצייר וצלם, אך ב 1992 החל לשלב את שתי האסכולות בקולאז'ים.
ב-1995 הוא החל ליצור ציורי גוף, בהם מיזג את יכולותיו מתחום הציור והצילום.
ב-2012 הוא החל להסריט את הפרויקטים שלו בוידאו ארט והעלה רבות מעבודותיו לרשתות יוטיוב ווימאו.
הוא יוצר מדי שנה עבודות חדשות בעת ביקוריו בישראל.
עבודותיו מצויות באוספים פרטיים וציבוריים רבים, ביניהם הפרלמנט ההולנדי בהאג ומוצגות דרך קבע בשוק הבקר הפתוח בעירו דוטינכם.
לקריאה נוספת

Friendship, PQ Publishers, M.I.L.K ISBN 0066209706
Our Beautiful Children, PQ Publishers, M.I.L.K ISBN 0733617689
עיר ללא אלימות

לוגו עיר ללא אלימות
עיר ללא אלימות היא תוכנית לאומית למאבק באלימות ברשויות המקומיות, אשר נבחרה לשמש תוכנית הדגל של ממשלת ישראל ושל המשרד לביטחון הפנים בתחום ההתמודדות עם התנהגות אנטי-חברתית, אלימות, עבריינות ופשיעה. התוכנית היא תוכנית רב-תחומית ומורכבת, המבוססת על התמודדות עירונית - מערכתית עם תופעות שונות של אלימות, בכללן אלימות וונדליזים של בני נוער, אלימות בבתי ספר ואלימות בקרב מתבגרים. הפעילות מתבצעת תוך זיהוי מכנים משותפים לאלימות, שיתוף פעולה בין גורמים מהמגזרים השונים וגיוס כל המערכות המתמודדות עם הנושא (חינוך, רווחה, אכיפה ועוד) במטרה לפתור את בעיות האלימות בעיר.
התוכנית ממומנת בידי המשרד לביטחון הפנים והרשויות המקומיות. היא מנוהלת על ידי ועדת היגוי בראשות מנכ"ל המשרד לביטחון הפנים. בוועדה משתתפים נציגים של משרדי הממשלה השונים העוסקים בתחום והמטה המקצועי של התוכנית.
היסטוריה

התוכנית פותחה על ידי ד"ר אורלי אינס-קניג, ראש המטה המקצועי לתוכנית והחלה לפעול ב-2004 בעיר אילת ביוזמת ראש העיר מאיר יצחק-הלוי. על רקע הצלחת התוכנית בצמצום שיעורי האלימות והפשיעה באילת ועל רקע תופעות האלימות המתגברות בארץ, החליטה ועדת השרים למאבק באלימות ב-25 בספטמבר 2006, בראשות השר לביטחון הפנים דאז, ח"כ אבי דיכטר, לאמץ את תוכנית 'עיר ללא אלימות' כמודל ארצי-לאומי למאבק באלימות בתחומי הרשויות המקומיות. בשנת 2007 הורחבה פעילות התוכנית ל-12 רשויות מקומיות המונות את אילת, טבריה, עכו, מעלה אדומים, רהט, בת-ים, אשקלון, נתניה, חדרה, נצרת עילית, רמלה ולוד. החל מ-2010 הורחבה התוכנית ל-74 רשויות נוספות ובהמשך עוד התרחבה וכיום היא פועלת ב-151 רשויות ברחבי הארץ.
שיטת העבודה

תפיסת העבודה של 'עיר ללא אלימות' היא התמודדות מערכתית ברמה העירונית עם תופעות שונות של אלימות תוך זיהוי מכנים משותפים לאלימות ומתן פתרונות לכל אחת מהתופעות. תהליך זה מתבצע באמצעות הקמת מערך עירוני מקיף, מתואם ואפקטיבי בראשות ראש הרשות המקומית, המגייס את כל המערכות המתמודדות עם הנושא (חינוך, רווחה, אכיפה, פנאי, הקשר קהילתי) ופועל בשותפות רחבה ככל שניתן לצמצום אירועי האלימות בעיר.
התוכנית מתמקדת בחמישה תחומי פעילות מרכזיים הפועלים ברמה העירונית, ומייצרת שיתופי פעולה רוחביים ביניהם, המבוססים על ראייה הוליסטית ואינטגרטיבית של התמודדות בבעיית האלימות. אסטרטגיית הפעולה בכל אחד מהתחומים נגזרת מתהליך אבחון ולימוד יסודי של המאפיינים והצרכים הייחודיים של כל יישוב.
תחומי הפעילות המרכזיים הם: חינוך, חינוך בלתי פורמלי (פנאי), אכיפה, רווחה ותחום הקהילה.
פעולות בתחום החינוך כוללות, בין היתר, הדרכה והכשרה של צוותי חינוך ואנשי מקצוע בבתי הספר ובגנים, הפעלת 'מדריכי מוגנות' אשר תפקידם הוא לשמור על סביבת בית הספר בטוחה ולפעמים גם מחוצה לה, במועצות אזוריות מפעילה התוכנית ליווי של התלמידים במערך ההסעות לבית הספר.
פעולות בתחום הפנאי כוללות, בין היתר, הפעלת תוכנית 'קיץ בטוח' בזמן חופשת הקיץ, פיתוח מנהיגות נוער, הפעלת מגרשי ספורט אל תוך הלילה בתוכנית 'מגרשים מוארים' יחד עם מדריך ספורט שמקנה לנוער ערכים של סובלנות, הפעלת מדריך נוער וקיום תוכנית 'מניעת אלימות מבוססת ספורט' שמפעילה במשך כל השנה טורניר כדורגל ב-60 רשויות.
פעולות בתחום האכיפה כוללות, בין היתר, הקמת פורום אכיפה עירוני, הצבת מצלמות באזורים חמים המועדים לאלימות ופשיעה והפעלת ניידות של שיטור משולב וסיורים של סיירות הורים.
פעולות בתחום הקהילתי כוללות, בין היתר, הסברה, ארגון והפעלת מתנדבים בתחומים שונים בקהילה, וקידום המסר של אפס סובלנות לאלימות.
הערות שוליים

↑  החלטת הממשלה על המשך הפעלת התוכנית כמודל לאומי למאבק באלימות, באתר משרד ראש הממשלה
↑  רשימת כל הרשויות המשתתפות בתוכנית
שלט עיר ללא אלימות במתחם עיר הנוער בנשר, יולי 2014
עיר ימים (נתניה)

| --- | --- |

אזור תעשייה פולג, על רקע שכונת עיר ימים
 מידע
 עיר:  נתניה
 מדינה:  ישראל
 תאריך ייסוד:  2006
 שטח:  1140 דונם
 אוכלוסייה:  18,000 (2022)
 קואורדינטות:  32°16′41″N 34°50′33″E﻿ / ﻿32.278182365127°N 34.84248364913°E﻿ / 32.278182365127; 34.84248364913
 שכונות נוספות בנתניה
  מפת מיקום  מפה דינמית   (למפת נתניה מוגדלת) עיר ימים(למפת נתניה רגילה) עיר ימים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עיר ימים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עיר ימים  he עיר ימיםמפת  __ נתניה (in English: Netanya) [‌השרון (in English: Sharon plain)‌]מצפון: __ מועצה אזורית עמק חפר (in English: Hefer Valley Regional Council) ממזרח: __ מועצה אזורית לב השרון (in English: Lev HaSharon Regional Council), __ כפר יונה (in English: Kfar Yona), __ פרדסיה (in English: Pardesiya), __ קדימה צורן (in English: Kadima-Zoran) מדרום: __ אבן יהודה (in English: Even Yehuda), __ מועצה אזורית חוף השרון (in English: Hof HaSharon Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת עיר ימים היא שכונת מגורים בדרום-מערב נתניה, המשתרעת על פני 1,140 דונם לאורך חוף הים של נתניה, בין שכונת האירוסים לרמת פולג. היא הוקמה בשנת 2006. כעבור עשור נבנו רוב בנייני המגורים בשכונה, אם כי תנופת הבנייה בשכונה נמשכת עד היום. בשכונה נבנו 4,510 יחידות דיור, 3,150 חדרי מלון וכ-34,000 מ"ר שטחי מסחר.
עיר ימים המתאפיינת בריבוי בניינים רבי-קומות ומגדלי יוקרה, נחשבת לשכונה היוקרתית ביותר בנתניה ולמבוקשת ביותר באזור השרון.
השכונה מוקדשת למשוררים ומוזיקאים, דבר הניכר בשמות הרחובות ובפסלים הפזורים בה.
עיר ימים ממוקמת במרחק נסיעה מאזור תעשייה פולג ופארק שיאים, הנחשב למוקד תעסוקה מרכזי וחשוב בארץ. קניון עיר ימים הנמצא בלב השכונה, הוא הקניון הגדול ביותר בעיר נתניה ואחד הגדולים באזור השרון.
מרכז מסחרי ובילוי נוסף בשכונה הוא "מתחם פיאנו" ברחוב על שם דודו דותן.
תכנון עירוני

בעת תכנון השכונה הושם דגש רב על איכות המגורים תוך שילוב שטחים ירוקים רבים. במרכז השכונה משתרע פארק גדול, עם שבילים תת-קרקעיים להולכי רגל ולרוכבי אופניים, לצד מוקדי מסחר ובילוי. כמו כן, בשכונה פועלים מוסדות חינוך ממלכתיים וגנים ציבוריים, וקיים בה חיבור הליכתי ישיר אל חוף פולג.
רבים מבקרים באופן חיובי את התכנון העירוני של השכונה, זאת לאור הקרבה למקומות הבילוי, הפנאי והתעסוקה. מנגד, יש הטוענים כי אדריכלות הבניינים היא בנאלית וכי השכונה תוכננה כמעין מבצר משאר חלקי העיר.
בנוסף, קיים פולמוס רחב בדבר הקמת בתי המלון לאורכו של חוף פולג. תושבי השכונה המתנגדים למהלך טוענים כי הקמת בתי המלון תפגע ברמת החיים בשכונה ובעקבותיה חלקות הטבע לצד שמורת האירוסים יהרסו לחלוטין.
תחבורה

השכונה נמצאת במרחק נסיעה קצר ממחלף פולג ומכביש החוף, דבר המאפשר יציאה מהירה מהעיר לכיוון צפון ודרום הארץ וכן למטרופולין תל אביב.
התחבורה הציבורית בשכונה לא מפותחת ביחס לשכונות אחרות בעיר, אך קיימת בה רשת סדירה של קווים עירוניים אל שאר חלקי העיר, קו ישיר אל תל אביב וכן קווים המקשרים את תושבי השכונה אל תחנת הרכבת בית יהושע, בה עוצרות רכבות המגיעות לאזורים רבים בארץ, בין היתר הרצליה ותל אביב.
הערות שוליים

↑  נתניה | עיר ימים, באתר moreshet.netanya.muni.il
↑  עיר ימים, באתר www.halat.co.il (בעברית)
↑  בשיתוף: גינדי החזקות, שכונת עיר ימים בנתניה משנה את חוקי המשחק בנדל"ן באזור השרון, באתר כלכליסט, 21 ביוני 2018
↑  מיכאל יעקובסון, סיבוב בשכונת עיר ימים בנתניה, באתר חלון אחורי, ‏2016-10-29
↑  טוהר חלפון, תושבי עיר ימים נלחמים על הבית, באתר www.netanyanet.co.il
סניוראז'

סֵנְיוֹרַאז' (באנגלית: Seigniorage) הוא הפער בין עלות הנפקת הכסף לבין ערכו הנקוב. פער זה מייצג את הרווח של המדינה מהטבעת המטבעות.
בעבר, הזכות לטבוע מטבעות הייתה שמורה למלך או לאריסטוקרטים ופרובינציות או ערים שקיבלו סמכות זו מהשלטון המרכזי. מכאן מקור המילה סניוראז' — פריבילגיה השמורה לאדון (סניור).
בצורתו הטהורה, סניוראז' מתקיים בעת הנפקת שטרות נייר. ערכו הפנימי של שטר כסף הוא כמעט אפסי (עלות ההנפקה שלו בלבד), בעוד שערכו הנקוב של השטר גבוה בהרבה מערכו הפנימי. לדוגמה, שטר של 100 שקלים מאפשר למדינה לקנות שירותים וסחורות בשווי זהה, כשבפועל המדינה משלמת תמורת אותם סחורות או שירותים בפיסת נייר צבעונית שרק היא רשאית להנפיק. אם עלות ההנפקה של שטר 100 שקל היא 2 שקלים, הסניוראז' הנגזר מכל שטר כזה הוא 98 שקלים.
בהנפקת מטבעות, הסניוראז' הוא הפער בין עלות הטבעת המטבע והערך הנקוב. לדוגמה, מטבע 5 שקלים העשוי סגסוגת של ניקל ונחושת מכיל 10 גרם מתכת ששוויה בשוק הסחורות הוא 60 אגורות. אם נניח שעלות הייצור היא של 5 אגורות נוספות לכל מטבע שהוטבע, הסניוראז' במקרה הזה הוא 4.35 ש"ח, שהם הפער בין הערך הנקוב לעלות ייצור מטבע חדש.
סניוראז' במטבעות ממתכות יקרות

בתקופות קדומות, מטבעות היו עשויים ממתכות יקרות כזהב וכסף. לכאורה, ערכם של המטבעות נקבע אז לפי שווי תכולת המתכת היקרה שבהם (זהו בעצם בסיס הזהב), ולכן לא התקיים סניוראז'. בפועל, שליטים ומדינות נהגו לדלל בהדרגה (לעיתים בסתר) את כמות המתכת היקרה במטבע בין אם באמצעות הקטנת משקל המטבע ובין אם באמצעות הפחתת אחוז המתכת היקרה בסגסוגת. לדוגמה, הסובריין הבריטי הראשון שהונפק בשנת 1489 על ידי הנרי השביעי שקל 15.6 גרם זהב בטוהר 23 קרט (958 אלפיות). הסובריין הבריטי מ-1817 מכיל רק 7.98 גרם זהב בטוהר 22 קרט, למרות שערכם הנקוב של שני המטבעות זהה. דוגמה נוספת: שילינג בריטי משנת 1910 הכיל 5.7 גרם של כסף סטרלינג. ב-1920 הופחת טוהר הכסף מ-925 אלפיות ל-500 אלפיות, וב-1947 הוחלף שילינג הכסף בשילינג העשוי סגסוגת ניקל ונחושת. למרות השינויים בהרכב המתכת, ערכו הנקוב של המטבע לא השתנה.
במדינות שבהן נעשה שימשו במטבעות ממתכת יקרה הייתה נהוגה שיטה נוספת לגביית סניוראז' — הנפקת שטרות נייר שווי ערך למטבעות זהב, כשלכאורה בעל השטר יכול היה להמיר אותו בזהב בכל רגע נתון. בפועל, חלו מעת לעת מגבלות שונות שמנעו המרה של שטרות נייר למטבעות זהב — השעיה זמנית עקב מצב חירום, פשיטת רגל של הבנק או איסור על החזקת זהב בידי אזרחים. בכך בעצם הבנק או המדינה נהנו מסניוראז' הנגזר מהפער בין שווי המתכת היקרה שהופקדה אצלם לבין שוויו הפנימי של שטר הנייר המצוי בידי בעל הפיקדון.
כשעלות חומרי הגלם של מטבע עולה משמעותית על ערכו הנקוב, נוהגים סוחרים להתיך את המטבעות למטילי מתכת גולמית ולמכור אותם בשוק הסחורות, על אף שפעולה זו אסורה לרוב בחוק.
על מנת להבטיח רווח למדינה, ולצמצם את תופעת התכת המתכות ברווח בידי אזרחים, נוהגות מדינות רבות להוציא מהמחזור מטבעות שבהן הסניוראז' אפסי או שלילי, להקטין את משקל המטבעות או לעבור לייצר את המטבעות מחומרים זולים אף יותר. שימוש בשטרות (העשויים לרוב מפולימר זול כלשהו) עוזר לכך לרוב גם הוא.
אספנות ואובדן כסניוראז'

סניוראז' מתקיים גם באמצעות הנפקת סטים של מטבעות ושטרות לאספנים. סט של שטרות ממהדורה מוגבלת נמכר לאספן שלא יעשה שימוש בשטרות, ובכך בעצם המדינה סופגת כסף מציבור האספנים. גם מטבעות ושטרות שהושחתו, אבדו או בוטלו כהילך חוקי מעניקים למדינה המנפיקה סניוראז'.
סניו

| --- | --- |

 מידע כללי
 אורך:  92 קילומטרים
 ספיקה ממוצעת:  10 מ"ק לשנייה 
 אגן ניקוז:  450 קמ"ר 
 שפך:  Reno 
 מדינות באגן הניקוז:  איטליה 
 
 
הסניו (באיטלקית: Senio) הוא נהר באורך 92 ק"מ בחבל רומאניה (אנ') שבאיטליה, יובל של נהר רנו (אנ'). מקור הנהר הוא בנפת פירנצה בהרי האפנינים - טוסקו-אמיליאנו. הנהר זורם מצפון-מזרח למחוז רוונה וזורם ליד קאסולה ולסניו (Casola Valsenio), ריולו טרמה (Riolo Terme), קסטל בולונזה (Castel Bolognese), קונטיניולה (Cotignola), לוגו (Lugo), בניה קבלו (Bagnacavallo), פוסיניאנו (Fusignano) ואלפונסינה (Alfonsine) לפני שהוא מתמזג עם הנהר רנו. לסניו יש יובל בשם סינטריה הזורם לתוכו מזרחית לריולו טרמה. הנהר נמצא לאורך הדרך לאימולה.
בשפך הנהר יש זרימה של כ-10 מ"ק לשנייה אך הזרימה נעה בטווח שבין 0.3 מ"ק לשנייה ל-500 מ"ק לשנייה, לפי העונה וכמות המשקעים.[דרוש מקור]
מלחמת העולם השנייה

באזור הנהר התחוללו מספר קרבות קשים באביב 1945, במהלך השלבים האחרונים של מלחמת העולם השנייה באירופה. חציית נהר הסניו על ידי בעלות הברית הייתה אחד המכשולים האחרונים לפני כיבוש עמק הפו הגדול לשם השלמת המערכה באיטליה. המגינים הגרמנים היו ברובם יחידות צנחנים מובחרות, ובימים האחרונים של המלחמה באירופה, הארמייה השמינית הבריטית ספגה אבדות רבות בחציית נהר מוגן זה. בקרבות אלה השתתפה גם הבריגדה היהודית.
הערות שוליים

↑  The Times Comprehensive Atlas of the World (13 ed.). London: Times Books. 2011. p. 76 M6. ISBN 9780007419135.
↑  Tenerelli, Fabrizio (25 באפריל 2020). "L'ambasciatore di Israele ricorda i 100 anni della Conferenza di Sanremo" [Israeli ambassador commemorates the 100th anniversary of the San Remo conference] (באיטלקית). אורכב מ-המקור ב-6 באוגוסט 2020. {{cite web}}:  (עזרה) (with archivistic photos)
ערך זה הוא קצרמרבנושא איטליה ובנושא נהרות ונחלים. אתם מוזמנים לתרום לוויקיפדיה ו.
עלי הראשון, צ'יף יג'ו

ראס עלי הראשון  (נפטר ב-18 ביוני 1788) היה הראס של באגמדיר ובעקבות מותו של מיכאל סהול רגנט/סגן הקיסר הראשון מקרב שושלת יג'ו של האימפריה האתיופית. עלי היה בנו של סארו גוונגול הצ'יף של שבט יג'ו המשתייך לעם האורומו ואמו הייתה גאלאבו פרס.
על פי מרדכי אביר עלי הוא זה שייסד את העיר דברה תבור שנהפכה לבירת שושלת יג'ו. עלי נקבר בעיירה לליבלה כאשר נפטר.
הערות שוליים

↑  מכונה גם ראס עלי הגדול להבדיל מראס "ראס עלי הקטן"(ראס עלי השני) שבתקופתו השושלת התפזרה
↑  Abir, Mordechai (1968). Ethiopia: The Era of the Princes; The Challenge of Islam and the Re-unification of the Christian Empire (1769-1855). London: Longmans.
↑  Weld Blundell, H. (1922). The Royal chronicle of Abyssinia, 1769-1840. Cambridge: University Press.
| שליטי בגמדר |
| --- | --- | --- |
שושלת יג'ו
| עיר בירה | דברה תבור |  |
| שליטים | סארו גוונגול • עלי הראשון • עליגז • וולדה גברה • גוגסה • אימם • מאריה • דורי • עלי השני |  |
| ראו גם | הגירת האורומו הגדולה • תקופת השופטים האתיופית • מאמדוץ' |  |
ממלכות האימפריה האתיופית
| 0 | 1 | 2 |
| --- | --- | --- |
| הקודם: סארו גוונגול | צ'יף יג'ו אורומו  1784–1788 | הבא: עליגז |
עוף דיוואן

| --- | --- |
 עוף דיוואן
 
 מאכלים
 סוג:  מנת עוף 
 מרכיבים עיקריים:  בשר עוף 
 
עוף דיוואן (באנגלית: Chicken Divan) הוא קדרת עוף המוגשת בדרך כלל עם ברוקולי ורוטב מורניי. היא נקראה על שם מקום המצאתה, מסעדת Divan Parisien במלון צ'טהאם בניו יורק, שם הוגשה כמנה המיוחדת בתחילת המאה העשרים. היוצר של המנה היה שף בשם לאגאסי. בצרפתית, המילה דיוואן מתייחסת למקום מפגש או לאולם גדול.
היסטוריה

ישנם מתכונים היסטוריים רבים לעוף דיוואן שנמצאו בספרי בישול המתוארכים לסוף שנות ה-50 ולתחילת שנות ה-60, אך האותנטיות שלהם אינה ודאית מכיוון שהמתכון המקורי נשמר בסוד. קירוב המבוסס על רמזים מהמלון של מסעדת דיוואן פריזיאן נעשה עם חזה עוף, ברוקולי ורוטב בשמל גבינתי, או רוטב מורניי, מועשר בחלמונים.
סוגי דיוואן

כיום נהוג להכין את המנה עם גבינת פרמזן רגילה והיא נותרה אחת ממנות התבשיל האמריקאיות הקלאסיות ביותר גם כיום. אפשר להכין גרסה "מהירה" עם חזה עוף מבושל מראש, מיונז מוכן ומרק משומר. חלק מהגרסאות מכוסות בחטיף תפוחי אדמה, באופן דומה לזה של תפוחי אדמה ללוויה (אנ').
"חוות תרנגולי ההודו של הארט" בניו המפשייר מגישה גרסה המשתמשת בחזה תרנגול הודו במקום עוף.
לקריאה נוספת

רשימת תבשילי קדירה
רשימת מנות אזוריות של ארצות הברית
עוף וברוקולי
הערות שוליים

1 2  Villas, James (2003). Crazy for Casseroles. The Harvard Common Press. ISBN 978-1-55832-217-2. אורכב מ-המקור ב-2008-04-04. נבדק ב-2008-07-17.
↑  "Chicken Divan Recipe". totalrecipesearch.com. 15 בינואר 2015. אורכב מ-המקור ב-16 במרץ 2015. נבדק ב-4 באפריל 2015. {{cite web}}:  (עזרה)
↑  Lovegren, Sylvia (2005). Fashionable Food: Seven Decades of Food Fads. Chicago: University of Chicago Press. p. 194. ISBN 978-0-22649-407-4.
↑  Fountain, Shannon. "Quick Chicken Divan". Allrecipes.
↑  "Mom's Chicken Divan - Recipe". www.cooks.com.
↑  Olmsted, Larry (17 בנובמבר 2011). "Great American Bites: It's Thanksgiving every day at Hart's Turkey Farm". ABC News (באנגלית). נבדק ב-10 ביולי 2022. {{cite news}}:  (עזרה)
עונת 2020/2021 בליגת המשנה הרוסית בכדורגל

| --- | --- |
 תקופת התחרות:  1 באוגוסט 2020 – 15 במאי 2021 (288 ימים)
 מספר משתתפות:  22
 הזוכה:  קריליה סובייטוב סמרה (בפעם השנייה)
 מספר משחקים:  462
 מספר שערים:  1132 (2.45 בממוצע למשחק)
 מספר צופים:  559,662 (1,211 בממוצע למשחק)
 → 2019/20202021/2022 ←
 
עונת 2020/2021 בליגת הכדורגל הלאומית היא העונה ה-29 של ליגת המשנה הרוסית בכדורגל.
בליגה השתתפו קבוצות מילואים של קבוצות מליגת העל (ספרטק-2 וקרסנודאר-2), להן אין זכות להעפיל לליגת העל אם יסיימו באחד משלושת המקומות הראשונים. ספרטק-2, פאקל וורונז' וטקסטילשצ'יק איוואנובו היו אמורה לרדת ליגה אך הוחלט שלא להורידן, בשל ירידתן של לוץ' ולדיווסטוק וארמאוויר לליגה המקצוענית בעקבות קיצוץ בתקציבן על רקע התפרצות נגיף הקורונה ברוסיה.
שתי קבוצות העפילו לליגה לראשונה בתולדותיהן: קבוצת ולס מוסקבה ואקרון טוליאטי (אליהן הצטרפה גם אלניה ולדיקווקז, שחזרה לליגה הלאומית אחרי 6 עונות היעדרות).
בעקבות התפרצות נגיף הקורונה ברוסיה והאיסור על עריכת אירועים המוניים, העונה הקודמת של הליגה הוקפאה ובאפריל 2020 הוחלט לעצור את הליגה: רוטור וולגוגרד וסגניתה חימקי מוסקבה הוכרזו כמעפילות לליגת העל הרוסית בכדורגל בעונת 2020/2021. בעקבות לוח הזמנים הצפוף הוחלט כי לא ייערכו משחקי מבחן בתום העונה ואלופת הליגה וסגניתה תעפלנה אוטומטית לליגת העל. בתום העונה, זכתה באליפות קריליה סובייטוב סמרה עם מספר שיא של 101 נקודות, כאשר חלוצה, איוואן סרגייב, קבע שיא כיבושים בתולדות הליגה (40 שערים בליגה).
הקבוצות

קבוצות שהעפילו לליגה הלאומית מהליגה השנייה מסומנות בחץ ירוק מכוון מעלה ().
קבוצות שירדו מליגת העל לליגה הלאומית מסומנות בחץ אדום מכוון מטה ().
קבוצות שהיו אמורות לרדת ליגה אך נשארו בליגה מסומנות בסמל כדורגל ().
| מועדון | עיר | מחוז | אצטדיון | מושבים | בעלים / ספונסר ראשי |
| --- | --- | --- | --- | --- | --- |
|  אלניה ולדיקווקז | ולדיקווקז | צפון אוסטיה צפון אוסטיה | אצטדיון סולטן בילימחאנוב, גרוזני | 10,300 | NOK Group |
|  אירטיש אומסק | אומסק | מחוז אומסק מחוז אומסק | אצטדיון הכוכב האדום | 5,000 | עיריית אומסק |
|  אקרון טוליאטי | ז'יגוליובסק | מחוז סמרה מחוז סמרה | אצטדיון קריסטל | 1,565 | אקרון אחזקות |
| בלטיקה | קלינינגרד | מחוז קלינינגרד מחוז קלינינגרד | אצטדיון קלינינגרד | 35,000 | עיריית קלינינגרד, ממשלת מחוז קלינינגרד, בית המסחר "Sodruzhestvo" |
| ניז'ני נובגורוד | ניז'ני נובגורוד | מחוז ניז'ני נובגורוד מחוז ניז'ני נובגורוד | ניז'ני נובגורוד | 44,899 | ממשלת מחוז ניז'ני נובגורוד |
|  ולס מוסקבה | מוסקבה | מוסקבה מוסקבה | אצטדיון ספרטקובץ | 2,000 | חברת Veles Capital |
| יניסיי | קרסנויארסק | מחוז קרסנויארסק קרסנויארסק | האצטדיון המרכזי | 13,057 | ממשלת מחוז קרסנויארסק |
| טום טומסק | טומסק | מחוז טומסק מחוז טומסק | אצטדיון טרוד | 10,028 | ממשלת מחוז טומסק, גזפרום נפט מזרח |
|  וולגר אסטרחן | אסטרחן | מחוז אסטרחן מחוז אסטרחן | אצטדיון וולגר אסטרחן | 17,712 | ממשלת מחוז אסטרחן, גזפרום |
|  דינמו בריאנסק | בריאנסק | מחוז בריאנסק בריאנסק | אצטדיון דינמו | 10,100 | ממשלת מחוז בריאנסק |
| קרסנודאר 2 | קרסנודאר | מחוז קרסנודאר מחוז קרסנודאר | קרסנודאר | 33,979 | סרגיי גליצקי, Home Credit & Finance Bank, Constell Group |
| שיניק ירוסלבל | ירוסלבל | מחוז ירוסלבל מחוז ירוסלבל | אצטדיון שיניק ירוסלבל | 22,990 | Yarenergo |
| סק"א חברובסק | חברובסק | מחוז חברובסק מחוז חברובסק | אצטדיון לנין | 15,200 | BK Leon |
| צ'רטנובו | מוסקבה | מוסקבה מוסקבה | צ'רטנובו ארנה | 500 | עיריית מוסקבה |
| נפטכימיק ניז'נקאמסק | ניז'נקאמסק | טטרסטן טטרסטן | נפטכימיק ניז'נקאמסק | 3,200 | עיריית ניז'נקאמסק |
| טורפדו מוסקבה | מוסקבה | מוסקבה מוסקבה | אצטדיון אדוארד סטרלצוב | 13,400 | רומן אבדייב, בנק האשראי המוסקבאי, Rossium |
| צ'ייקה | פסצ'אנוקופסקויה, מחוז רוסטוב | מחוז רוסטוב מחוז רוסטוב | רוסטוב ארנה | 43,472 | איוואן צ'ייקה |
|  ספרטק-2 | מוסקבה | מוסקבה מוסקבה | אצטדיון פיודור צ'רנקוב | 2,700 | לוקאויל |
|  פאקל | וורונז' | מחוז וורונז' מחוז וורונז' | האצטדיון המרכזי | 32,750 | ממשלת מחוז וורונז' |
|  טקסטילשצ'יק איוואנובו | איוואנובו | מחוז איוואנובו מחוז איוואנובו | אצטדיון טקסטילשצ'יק איוואנובו | 9,565 | ממשלת מחוז איוואנובו |
|  אורנבורג | אורנבורג | מחוז אורנבורג מחוז אורנבורג | אצטדיון גזוביק | 7,500 | ממשלת מחוז אורנבורג, גזפרום אורנבורג |
|  קריליה סובייטוב סמרה | סמרה | מחוז סמרה מחוז סמרה | סמרה ארנה | 44,918 | ממשלת מחוז סמרה, רוסטכנולוגיות |
שינויים

בסיכום עונת 2019/2020 של הליגה הרוסית השנייה, שהיה צורך לסיימה מוקדם מהרגיל בעקבות התפרצות נגיף הקורונה ברוסיה, העפילו הקבוצות הבאות לליגת הכדורגל הלאומית:
"וולגר" (אסטרחן) - אלופת אזור "דרום". חזרה לליגה הלאומית לאחר 3 שנות היעדרות.
"אלניה" (ולדיקווקז) - סגנית אלופת אזור "דרום". חזרה לליגה הלאומית לאחר 6 שנות היעדרות.
"ולס" (מוסקבה) - אלופת אזור "מערב". העפילה לליגה לראשונה בתולדותיה.
"אקרון" (טוליאטי) - אלופת "אזור אורל והוולגה". העפילה לליגה לראשונה בתולדותיה, שנתיים בלבד לאחר שהוקמה.
"דינמו" (בריאנסק) - אלופת "אזור מרכז". חזרה לליגה הראשונה לאחר 8 שנות היעדרות.
"אירטיש" (אומסק) - אלופת "אזור מזרח". חזרה לליגה הראשונה לאחר 11 שנות היעדרות.
בסיכום עונת 2019/2020 באליפות רוסיה, נשרו הקבוצות הבאות לליגה הלאומית:
אורנבורג, ירדה אחרי 2 עונות בליגת העל
קריליה סובייטוב סמרה, ירדה אחרי 3 עונות בליגת העל
בסיום העונה האחרונה בליגה הלאומית הורדו לליגה השנייה הקבוצות הבאות:
"ארמאוויר (ארמאוויר), הודיעה כי לא תמשיך להתמודד בליגה וירדה לליגה המקצוענית, אף שסיימה במקום 12;
"לוץ'" (ולדיווסטוק), נאלצה לרדת מהליגה בעקבות קיצוץ בתקציב וירדה עד לליגה השלישית. סיימה במקום 16;
"אוונגרד" (קורסק), נאלצה לרדת מהליגה בעקבות קיצוץ בתקציב אשר 80% ממנו מגיע מממשלת המחוז. סיימה במקום 13;
"מורדוביה" (סרנסק), ירדה ליגה לאחר שסיימה במקום 20 האחרון והתמודדה עם חובות ובעיות תקציביות.
כאמור, ספרטק-2 (שסיימה במקום 17), הייתה אמורה לרדת ליגה אך שמרה על מיקומה. בנוסף, התאחדות הכדורגל הרוסית החליטה כי הקבוצות טקסטילשצ'יק איוואנובו ופאקל וורונז' לא יורדו ליגה.
בסיום העונה הקודמת העפילו לליגת העל הקבוצה הבאה:
"רוטור" (וולגוגרד), אלופת הליגה הלאומית, חזרה לליגת העל לאחר 16 שנות היעדרות.
"חימקי" (חימקי), סגנית אלופת הליגה, נתקלה בקשיים בעקבות עזיבת הספונסרים וקיצוץ משמעותי בתקציב,, אך הצליחה להציג תקציב לעונת 2020/21 ותחזור לליגת העל לאחר 10 שנות היעדרות.
שחקנים זרים

נכון לעונת 2020/2021 חל תקנון להגבלת שיתוף זרים, לא יותר מארבעה זרים רשומים בקבוצה.
אזרחי ארמניה, בלארוס וקירגיזסטן לא נחשבים לזרים.
| מועדון | 1 | 2 | 3 | 4 |
| --- | --- | --- | --- | --- |
| אקרון טוליאטי | מקדוניה ספר אמיני | ארגנטינה חרמן פריירה | ברזיל מרקס לנין דוס סנטוס גונסאלס |  |
| בלטיקה קלינינגרד | ברזיל אלף | מונטנגרו מלאדן קאשצ'לאן | סרביה מירוסלב מרקוביץ' | קולומביה חואן מנואל ולנסיה |
| ולס מוסקבה | מאלי ממאדו מאיגה | אוקראינה וולודימיר גראצ'יוב |  |  |
| יניסיי | ארגנטינה חואן לסקאנו |  |  |  |
| קריליה סובייטוב סמרה | מולדובה אלכסנדר גצקאן | מולדובה ראדו גינסר | אלג'יר מהדי זפאן | עיראק סאפה האדי |
| נפטכימיק | אוזבקיסטן ואגיז גליאולין | אוזבקיסטן בוביר דוולאטוב |  |  |
| אורנבורג | בוסניה והרצגובינה רנאטו גויקוביץ' | גאנה ג'ואל פאמייה | סלובניה ז'יגה שקופלק |  |
| סק"א חברובסק | אוקראינה קיריל בולצ'אקוב | אוקראינה גלב גראצ'יוב | מולדובה יבגני אואנצ'ה | יפן ריוטה נומה |
| ספרטק-2 מוסקבה | ליבריה סילבנוס נימלי | גרמניה מלקולם באדו | גאורגיה ניקולוז קוטאטלדזה | איטליה אנדראה רומניולי |
| טום טומסק | אוזבקיסטן ויטאלי דניסוב | ניגריה צידי אוסוצ'קבו | קנדה ריצ'לורד אנין |  |
| פאקל וורונז' | סרביה נמאניה פייצ'ינוביץ' |  |  |  |

נכון ל-17 באוקטובר 2020. מקור: ФНЛ
הערות שוליים

↑  ФНЛ впервые сыграет зимой, в «Томи» - коронавирус, «Чайка» - «одной ногой в РПЛ»
↑  "Спартак Гогниев: «Хочется, чтобы РФС обратил внимание на «Аланию». Мы готовы играть в ФНЛ»". Sport-express.ru. ספורט אקספרס. 2020-05-17.
↑  «Армавир» снялся с ФНЛ. Клуб не смог выполнить условия лицензирования
↑  Заключение контрактов с игроками в профессиональных спортклубах Приморья в сезоне 2020-2021 приостанавливается
↑  Исполком РФС утвердил итоги Олимп-Первенства ФНЛ-2019/20
↑  В «Химках» заявили об отсутствии средств на выступление в РПЛ и ФНЛ